ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนการทุ่มตลาดสินค้าเหล็กลวดคาร์บอนต่ำที่มีแหล่งกำเนิดจากประเทศยูเครนและสาธารณรัฐอินโดนีเซียพ.ศ. ๒๕๔๖[๑] ด้วยคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ได้มีคำวินิจฉัยขั้นต้นกำหนดมาตรการชั่วคราวตอบโต้การทุ่มตลาดสินค้าเหล็กลวดคาร์บอนต่ำที่มีแหล่งกำเนิดจากประเทศยูเครน และสาธารณรัฐอินโดนีเซียตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กลวดคาร์บอนต่ำที่มีแหล่งกำเนิดจากประเทศยูเครนและสาธารณรัฐอินโดนีเซีย พ.ศ.๒๕๔๖กรมการค้าต่างประเทศจึงได้ออกประกาศเรื่อง ผลการไต่สวนการทุ่มตลาดสินค้าเหล็กลวดคาร์บอนต่ำที่มีแหล่งกำเนิดจากประเทศยูเครน และสาธารณรัฐอินโดนีเซีย พ.ศ. ๒๕๔๖ซึ่งออกตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนขั้นต้นดังนี้๑. การเปิดการไต่สวนเมื่อวันที่ ๑๔ มีนาคม พ.ศ. ๒๕๔๖กรมการค้าต่างประเทศได้ออกประกาศเปิดการไต่สวนการทุ่มตลาดสินค้าเหล็กลวดคาร์บอนต่ำที่มีแหล่งกำเนิดจากประเทศยูเครน และสาธารณรัฐอินโดนีเซีย ตามคำขอของบริษัทเหล็กสยาม (๒๐๐๑) จำกัด และบริษัทโรงงานเหล็กกรุงเทพฯ จำกัด ในฐานะอุตสาหกรรมภายในผู้ผลิตสินค้าเหล็กลวดคาร์บอนต่ำทั้งนี้ เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๐มีนาคม พ.ศ. ๒๕๔๖และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒และสรุปผลการไต่สวนให้คณะกรรมการพิจารณาวินิจฉัยขั้นต้นเมื่อวันที่ ๒ ตุลาคม พ.ศ. ๒๕๔๖๒. สินค้าทุ่มตลาด เหล็กลวดคาร์บอนต่ำตามพิกัดอัตราศุลกากรประเภทที่ ๗๒๑๓.๙๑ ที่มีแหล่งกำเนิดจากประเทศยูเครน และสาธารณรัฐอินโดนีเซีย๓. ผู้มีส่วนได้เสีย๓.๑ ผู้ผลิตหรือผู้ส่งออกในต่างประเทศ๓.๑.๑ผู้ผลิตหรือผู้ส่งออกในประเทศยูเครน ได้แก่ บริษัท ENAKIYEVSDY, บริษัท KRIVOI ROG STATE-OWNED INTEGRATED MINING &METALLURGICAL WORKS KRIVOROZHSTAL หรือ KRIVOY ROG IRON& STEEL WORKS, บริษัท MAKEYEVKA IRON & STEEL WORKSและรายอื่นๆ นอกจากที่ระบุดังกล่าว๓.๑.๒ผู้ผลิตหรือผู้ส่งออกในสาธารณรัฐอินโดนีเซีย ได้แก่ บริษัท P.T. ISPATINDO, บริษัท P.T. GUNUNG GAH, บริษัท P.T.GUNUNG GAR บริษัท P.T. HANIL JAYA, บริษัทP.T. INDUSTRI G, บริษัท P.T. JAKARTA KY บริษัทP.T. JAKARTA PR, บริษัท P.T. KRAKATAU และรายอื่น ๆนอกจากที่ระบุดังกล่าว๓.๒ ผู้นำเข้าในไทย ได้แก่ บริษัท เด่นไทยลวดตาข่ายจำกัด บริษัท เค.วาย.อินเตอร์เทรดจำกัด บริษัท สหเอเซียโลหะภัณฑ์ จำกัด และรายอื่นๆ นอกจากที่ระบุดังกล่าว๓.๓ อุตสาหกรรมภายในผู้ผลิตเหล็กลวดคาร์บอนต่ำในฐานะผู้ผลิตสินค้าชนิดเดียวกันภายในประเทศ ได้แก่ บริษัท เหล็กสยาม (๒๐๐๑) จำกัด บริษัทโรงงานเหล็กกรุงเทพฯ จำกัด บริษัทอุตสาหกรรมเหล็กกล้าไทย จำกัด (มหาชน) บริษัทไทยคูนเวิลด์ไวด์กรุ๊ป (ไทยแลนด์) จำกัดและบริษัท น่ำเฮงสตีล จำกัด๓.๔ รัฐบาลของประเทศยูเครนและสาธารณรัฐอินโดนีเซียในฐานะรัฐบาลของประเทศผู้ส่งออกสินค้าที่ถูกพิจารณา๔. ผลการพิจารณาการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือจะพิจารณาข้อมูลตามแบบสอบถามที่ได้รับจากแต่ละราย โดยระยะเวลาของข้อมูลที่ใช้ในการไต่สวนการทุ่มตลาดคือ วันที่ ๑ มกราคม ๓๑ ธันวาคม ๒๕๔๕ สำหรับผู้ไม่ให้ความร่วมมือหรือผู้ผลิตรายอื่นๆจะพิจารณาโดยใช้ข้อมูลข้อเท็จจริงเท่าที่มีอยู่ (Best InformationAvailable: BIA) ซึ่งเป็นไปตามหลักเกณฑ์มาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ และ ข้อ ๖.๘ตามความตกลงว่าด้วยการปฏิบัติตามข้อ VI ของความตกลงทั่วไปว่าด้วยภาษีศุลกากรและการค้า๑๙๙๔ โดยสรุปผลการพิจารณาการทุ่มตลาดของแต่ละประเทศ ดังนี้๔.๑ ประเทศยูเครน๔.๑.๑ บริษัท KRIVOIROG STATE-OWNED INTEGRATED MINING & METALLURGICAL WORKS KRIVOROZHSTAL หรือ KRIVOY ROG IRON & STEEL WORKS(๑) มูลค่าปกติใช้มูลค่าที่คำนวณขึ้น (Constructed value) ตามหลักเกณฑ์ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ มาตรา ๑๕ (๒) โดยคำนวณจากต้นทุนการผลิตในประเทศแหล่งกำเนิดรวมกับจำนวนที่เหมาะสมของค่าใช้จ่ายในการจัดการการขายและค่าใช้จ่ายอื่นๆตลอดจนกำไรต่างๆที่เกิดขึ้นซึ่งได้ปรับแล้วโดยพิจารณาเห็นว่าราคาขายภายในประเทศตามที่บริษัทรายงานไม่ถือเป็นราคาในทางการค้าปกติที่จะนำมาพิจารณาหามูลค่าปกติได้เนื่องจากราคาดังกล่าวต่ำกว่าต้นทุนการผลิตรวมกับค่าใช้จ่ายในการจัดการ การขายและค่าใช้จ่ายอื่นๆ ตามหลักเกณฑ์ตามมาตรา ๑๕ วรรค ๓ในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒(๒) ราคาส่งออกคำนวณตามหลักเกณฑ์ตามมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ โดยคำนวณจากราคาส่งออก ณหน้าโรงงานตามแบบสอบถามถัวเฉลี่ยถ่วงน้ำหนัก(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคาณ ระดับการค้าเดียวกัน คือ ณ หน้าโรงงานและในช่วงระยะเวลาเดียวกัน คือช่วงระยะเวลาการไต่สวน ปรากฏส่วนเหลื่อมการทุ่มตลาดในอัตราร้อยละ ๑๙.๓๗ ของราคา ซี.ไอ.เอฟ.๔.๑.๒ ผู้ผลิตหรือผู้ส่งออกรายอื่นได้ใช้ข้อมูลข้อเท็จจริงเท่าที่มีอยู่ในการพิจารณาตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ดังนี้(๑) มูลค่าปกติใช้มูลค่าปกติที่คำนวณขึ้นของบริษัท KRIVOROZHSTAL (๒) ราคาส่งออกใช้ข้อมูลราคาส่งออก ณ หน้าโรงงานตามแบบสอบถามของบริษัท KRIVOROZHSTAL โดยเลือกธุรกรรมที่มีราคาต่ำที่สุด(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกัน คือ ณหน้าโรงงานและในช่วงระยะเวลาเดียวกัน คือ ช่วงระยะเวลาการไต่สวนปรากฏส่วนเหลื่อมการทุ่มตลาดในอัตราร้อยละ ๓๔.๐๐ ของราคา ซี.ไอ.เอฟ.๔.๒ สาธารณรัฐอินโดนีเซีย๔.๒.๑ บริษัท P.T.ISPAT INDO(๑) มูลค่าปกติคำนวณตามหลักเกณฑ์มาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ โดยคำนวณจากราคาขายภายในประเทศ ณ หน้าโรงงานตามแบบสอบถามถัวเฉลี่ยน้ำหนัก(๒) ราคาส่งออกคำนวณตามหลักเกณฑ์มาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ โดยคำนวณจากราคาส่งออก ณหน้าโรงงานตามแบบสอบถามถัวเฉลี่ยน้ำหนัก(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคาณ ระดับการค้าเดียวกัน คือ ณ หน้าโรงงานและในช่วงระยะเวลาเดียวกัน คือช่วงระยะเวลาการไต่สวน ปรากฏส่วนเหลื่อมการทุ่มตลาดในอัตราร้อยละ ๒๗.๔๖ ของราคา ซี.ไอ.เอฟ.๔.๒.๒ ผู้ผลิตหรือผู้ส่งออกรายอื่นได้ใช้ข้อมูลข้อเท็จจริงเท่าที่มีอยู่ในการพิจารณาตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ซึ่งกรณีนี้ถือว่าระดับการให้ความร่วมมือของประเทศมีมากจึงพิจารณาส่วนเหลื่อมการทุ่มตลาดเท่ากับอัตราส่วนเหลื่อมการทุ่มตลาดของผู้ให้ความร่วมมือคือ บริษัท P.T. ISPAT INDO คือ อัตราร้อยละ ๒๗.๔๖ ของราคา ซี.ไอ.เอฟ.๕. ผลการพิจารณาความเสียหายคณะกรรมการได้วินิจฉัยความเสียหายขั้นต้นตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒โดยพิจารณาข้อมูลตอบแบบสอบถามของอุตสาหกรรมภายในผู้ผลิตสินค้าชนิดเดียวกันที่ให้ความร่วมมือตอบแบบสอบถามรวม ๓ ราย คือ บริษัท เหล็กสยาม (๒๐๐๑) จำกัด บริษัท โรงงานเหล็กกรุงเทพฯ จำกัด และบริษัท อุตสาหกรรมเหล็กกล้าไทยจำกัด (มหาชน) ในช่วงระยะเวลาตั้งแต่ปี๒๕๔๒๒๕๔๕การพิจารณาความเสียหายขั้นต้นได้ประเมินผลของการนำเข้าจากประเทศยูเครนและสาธารณรัฐอินโดนีเซียรวมกันเนื่องจาก๑) ส่วนเหลื่อมการทุ่มตลาดสินค้าเหล็กลวดคาร์บอนต่ำจากทั้ง๒ ประเทศ ดังกล่าว เกินกว่าร้อยละ ๒ ของราคาส่งออก คือ อยู่ในระหว่างร้อยละ ๑๙.๓๗๓๔.๐๐ ของราคา ซี.ไอ.เอฟ.และมีปริมาณการนำเข้าสินค้าทุ่มตลาดจากทั้ง๒ ประเทศเกินกว่าร้อยละ ๓ ของปริมาณการนำเข้าทั้งหมด ดังนั้น ส่วนเหลื่อมการทุ่มตลาดและปริมาณการนำเข้าจากประเทศที่ถูกกล่าวหาแต่ละประเทศเกินกว่าเกณฑ์ขั้นต่ำที่กำหนดไว้ในกฎกระทรวงกำหนดเกณฑ์ในการยุติการพิจารณาตอบโต้การทุ่มตลาดและการอุดหนุน พ.ศ. ๒๕๔๕ และ๒) มีความเหมาะสมต่อสภาพการแข่งขันในระหว่างสินค้าทุ่มตลาดด้วยกันและในระหว่างสินค้าทุ่มตลาดกับสินค้าชนิดเดียวกันในตลาดภายในประเทศเนื่องจากสามารถใช้งานทดแทนกันได้และไม่มีความแตกต่างด้านช่องทางการจัดจำหน่ายระหว่างสินค้าทุ่มตลาดและสินค้าชนิดเดียวกันการพิจารณาความเสียหายขั้นต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๕.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๕.๑.๑ปริมาณการนำเข้าสินค้าทุ่มตลาดปริมาณการนำเข้าสินค้าทุ่มตลาดจากประเทศยูเครนและสาธารณรัฐอินโดนีเซียรวมกันมีปริมาณเพิ่มขึ้นโดยตลอดจาก ๓๐,๙๕๖ ตัน ในปี๒๕๔๒ เป็น ๓๒,๔๒๔ ตัน ในปี ๒๕๔๓ และเพิ่มเป็น ๕๙,๔๙๒ ตัน ในปี ๒๕๔๔ ปี ๒๕๔๕ซึ่งเป็นช่วงระยะเวลาการไต่สวนมีการนำเข้าเพิ่มสูงขึ้นถึง ๑๑๓,๑๖๓ ตัน คิดเป็นร้อยละ ๙๑.๒๔ของปริมาณการนำเข้าทั้งหมด๕.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศการนำเข้าสินค้าทุ่มตลาดจากประเทศที่ถูกกล่าวหาทั้ง๒ ประเทศ ได้ก่อให้เกิดการตัดราคา การกดราคา และการยับยั้งการเพิ่มราคาโดยประเทศยูเครนมีการขายตัดราคาประมาณ ๓๓๓๑,๑๒๖ บาทต่อตันสาธารณรัฐอินโดนีเซียขายตัดราคาประมาณ ๕๒๐๕๒๒ บาทต่อตัน๕.๒ ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายแม้ว่าอุตสาหกรรมภายในมียอดจำหน่ายเพิ่มขึ้นเนื่องจากอุตสาหกรรมภายในสามารถขายสินค้าได้เพิ่มขึ้นซึ่งเป็นผลจากการเพิ่มขึ้นของอุปสงค์ในประเทศแต่ปริมาณการขายที่เพิ่มขึ้นก็ยังน้อยกว่าการเพิ่มขึ้นของความต้องการใช้ในประเทศกำไรอุตสาหกรรมภายในต้องประสบกับภาวะขาดทุนตลอดมาตั้งแต่ปี๒๕๔๒ - ๒๕๔๕ผลผลิตอุตสาหกรรมภายในมีผลผลิตเพิ่มขึ้นตั้งแต่ปี๒๕๔๒ - ๒๕๔๕เนื่องจากตลาดภายในประเทศมีการขยายตัวและอุตสาหกรรมภายในต้องการลดต้นทุนคงที่ต่อหน่วยด้วยจึงต้องเพิ่มการผลิตเพื่อให้เกิดการประหยัดจากขนาดโดยปริมาณการผลิตที่เพิ่มขึ้นนั้นส่วนหนึ่งอุตสาหกรรมภายในได้ระบายสินค้าโดยส่งออกไปจำหน่ายยังต่างประเทศส่วนแบ่งตลาดอุตสาหกรรมภายในได้สูญเสียส่วนแบ่งตลาดให้กับประเทศที่ถูกกล่าวหาโดยอุตสาหกรรมภายในมีส่วนแบ่งตลาดลดลงจากร้อยละ ๘๒.๘๔ ในปี ๒๕๔๓ เหลือร้อยละ ๘๑.๐๕ ในปี ๒๕๔๔ และในปี ๒๕๔๕ซึ่งเป็นช่วงระยะเวลาการไต่สวนมีส่วนแบ่งตลาดเหลือเพียงร้อยละ ๗๖.๑๔ ขณะที่สินค้าจากประเทศที่ถูกกล่าวหามีส่วนแบ่งตลาดเพิ่มขึ้นจากร้อยละ ๙.๖๙ ในปี ๒๕๔๓ เป็นร้อยละ ๑๔.๗๘ ในปี ๒๕๔๔และเพิ่มเป็น ๒๑.๗๗ ในปี ๒๕๔๕ความสามารถในการผลิตอุตสาหกรรมภายในมีความสามารถในการผลิตเพิ่มขึ้นเนื่องจากได้มีการพัฒนาประสิทธิภาพการผลิตสามารถลดส่วนสูญเสียที่เกิดจากการผลิตให้เหลือน้อยลงผลตอบแทนการลงทุนอุตสาหกรรมภายในมีผลตอบแทนการลงทุนติดลบมาโดยตลอดตั้งแต่ปี๒๕๔๒ ทั้งนี้ เนื่องจากอุตสาหกรรมภายในไม่สามารถขายสินค้าในราคาที่ก่อให้เกิดกำไรได้การใช้กำลังการผลิตอุตสาหกรรมภายในมีอัตราการใช้กำลังการผลิตเพิ่มขึ้นจากร้อยละ๓๒.๒๘ ในปี ๒๕๔๒เป็นร้อยละ ๕๘.๕๒ ในปี ๒๕๔๕ ตามการเพิ่มขึ้นของผลผลิตผลกระทบต่อราคาสินค้าในประเทศในช่วงระยะเวลาการไต่สวนราคาขายสินค้าเหล็กลวดคาร์บอนต่ำของอุตสาหกรรมภายในมีแนวโน้มเพิ่มขึ้นในช่วงไตรมาสที่๒ และ ๓ แต่ในไตรมาสที่ ๔ ราคากลับมีแนวโน้มลดลงกระแสเงินสดในปี ๒๕๔๒ และ ๒๕๔๓กระแสเงินสดของอุตสาหกรรมภายในติดลบสูงถึง ๑,๒๘๐ และ ๑,๕๐๖ ล้านบาท ตามลำดับ ในปี ๒๕๔๔ และในปี๒๕๔๕ อุตสาหกรรมภายในมีกระแสเงินสดดีขึ้นเล็กน้อยสินค้าคงคลังอุตสาหกรรมภายในมีสินค้าคงคลังลดลงเนื่องจากได้มีบางส่วนส่งออกไปจำหน่ายต่างประเทศการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานลดลงมาตลอดปีตั้งแต่ปี ๒๕๔๒ ซึ่งมีจำนวนแรงงาน ๑,๑๐๕ คน เหลือ ๑,๐๔๗ คน ในปี ๒๕๔๕ค่าจ้างแรงงานอุตสาหกรรมภายในมีค่าจ้างแรงงานต่อชั่วโมงสูงขึ้นเล็กน้อยคือ จาก ๘๐.๔๘บาทต่อชั่วโมง ในปี ๒๕๔๒ เป็น ๘๓.๕๗ บาทต่อชั่วโมง ในปี ๒๕๔๓ในปี ๒๕๔๔ เพิ่มเป็น ๘๗.๙๓ บาทต่อชั่วโมง และในปี ๒๕๔๕เพิ่มเป็น ๙๑.๔๔ บาทต่อชั่วโมงอัตราการเจริญเติบโตแม้อุตสาหกรรมภายในจะขายสินค้าได้เพิ่มขึ้นแต่เป็นการขายที่ไม่เกิดกำไรและมีอัตราการเติบโตของปริมาณขายอยู่ในอัตราที่ต่ำกว่าอัตราการเติบโตของปริมาณการใช้ในประเทศความสามารถในการระดมหรือการลงทุนเนื่องจากอุตสาหกรรมภายในมีผลประกอบการขาดทุนมาตลอดตั้งแต่ปี๒๕๔๒ โดยในปี ๒๕๔๕ ซึ่งเป็นช่วงระยะเวลาการไต่สวนมียอดขาดทุนสะสมสูงถึง ๕,๙๗๙ ล้านบาททำให้ไม่มีความสามารถในการระดมทุนหรือลงทุนความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีการทุ่มตลาดจากประเทศยูเครนคิดเป็นระหว่างร้อยละ ๑๙.๓๗ - ๓๔.๐๐ ของราคา ซี.ไอ.เอฟ. และจากสาธารณรัฐอินโดนีเซียคิดเป็นร้อยละ ๒๗.๔๖ของราคา ซี.ไอ.เอฟ. ซึ่งการทุ่มตลาดจากทั้ง ๒ ประเทศดังกล่าวส่งผลให้ในช่วงระยะเวลาการไต่สวนปริมาณการนำเข้าจากทั้ง ๒ประเทศเพิ่มสูงขึ้นอย่างชัดเจน คิดเป็นร้อยละ ๙๑.๒๔ของปริมาณการนำเข้าทั้งหมด๕.๓ การพิจารณาปัจจัยอื่นๆที่ก่อให้เกิดความเสียหายต่ออุตสาหกรรมภายใน๕.๓.๑ปริมาณและราคาของสินค้านำเข้าที่มิได้ขายในราคาที่มีการทุ่มตลาดเมื่อพิจารณาปริมาณและราคานำเข้าสินค้าชนิดเดียวกันจากประเทศผู้ส่งออกรายสำคัญอื่นๆ คือ สิงคโปร์ และมาเลเซียแล้วพบว่า ปริมาณการนำเข้าจากทั้ง ๒ประเทศลดลงอย่างต่อเนื่องโดยในช่วงระยะเวลาการไต่สวนมีปริมาณการนำเข้ารวมกันเพียงร้อยละ ๘.๗๖ ของปริมาณการนำเข้าทั้งหมดและมีราคาจำหน่ายอยู่ในระดับราคาที่สูงกว่าอุตสาหกรรมภายในประเทศมาโดยตลอด๕.๓.๒ความต้องการใช้ภายในประเทศปริมาณการใช้ภายในประเทศเพิ่มขึ้นอย่างต่อเนื่องตั้งแต่ปี๒๕๔๒ เป็นต้นมา จึงไม่ใช่ปัจจัยที่ก่อให้เกิดความเสียหายต่ออุตสาหกรรมภายในจากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) เนื่องจาก๑. ปริมาณนำเข้าสินค้าทุ่มตลาดจากประเทศที่ถูกกล่าวหาทั้ง๒ ประเทศเพิ่มสูงขึ้นอย่างต่อเนื่องตั้งแต่ปี ๒๕๔๒ - ๒๕๔๕๒. มีผลกระทบต่อราคาของอุตสาหกรรมภายในโดยมีการขายตัดราคาทำให้อุตสาหกรรมภายในต้องลดราคาขายลงเพื่อแข่งขันกับสินค้าทุ่มตลาดและยังส่งผลกระทบในลักษณะการยับยั้งการขึ้นราคาโดยอุตสาหกรรมภายในไม่สามารถเพิ่มราคาขายให้เท่ากับต้นทุนขายที่เพิ่มขึ้นได้๓. ด้านผลกระทบต่อสถานะของอุตสาหกรรมภายในสินค้าทุ่มตลาดได้เข้ามาแย่งส่วนแบ่งตลาด ทำให้อุตสาหกรรมภายในมีส่วนแบ่งตลาดลดลงประสบกับภาวะขาดทุนอย่างต่อเนื่อง ผลตอบแทนการลงทุนติดลบส่งผลให้ไม่สามารถระดมทุนหรือลงทุนเพิ่มได้เป็นอุปสรรคต่อการเจริญเติบโตของอุตสาหกรรมภายในนอกจากนี้ยังส่งผลกระทบต่อการจ้างงานและความสามารถในการผลิตที่มีแนวโน้มลดลง๔. มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา๒๑ โดยในช่วงปี ๒๕๔๒ - ๒๕๔๔และช่วงระยะเวลาการไต่สวนการทุ่มตลาด (๑ มกราคม ๓๑ ธันวาคม ๒๕๔๕) มีการนำเข้าสินค้าทุ่มตลาดจากทั้ง๒ ประเทศในปริมาณที่เพิ่มขึ้นอย่างต่อเนื่อง และมีการทุ่มตลาดระหว่างร้อยละ ๑๙.๓๗ - ๓๔.๐๐ ของราคา ซี.ไอ.เอฟ. และเมื่อพิจารณาปัจจัยอื่นๆ ที่อาจก่อให้เกิดความเสียหายต่ออุตสาหกรรมภายใน ได้แก่ปริมาณและราคาสินค้านำเข้าจากประเทศอื่น ๆ ที่ไม่ได้ขายในราคาทุ่มตลาดและความต้องการใช้ภายในประเทศแล้วพบว่า มิใช่ปัจจัยที่ก่อให้เกิดความเสียหายต่ออุตสาหกรรมภายในในเวลาเดียวกันดังนั้นสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากประเทศยูเครนและสาธารณรัฐอินโดนีเซีย๖. ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีผลวินิจฉัยขั้นต้นว่า การนำเข้าสินค้าเหล็กลวดคาร์บอนต่ำที่มีแหล่งกำเนิดจากประเทศยูเครนและสาธารณรัฐอินโดนีเซียมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา๑๙ (๑) อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวโดยเรียกเก็บอากรชั่วคราวหรือวางหลักประกันการชำระอากรชั่วคราวสำหรับการนำเข้าสินค้าดังกล่าวตามพิกัดอัตราศุลกากรประเภทที่๗๒๑๓.๙๑ตามมาตรฐานผลิตภัณฑ์อุตสาหกรรมเหล็กลวดคาร์บอนต่ำมาตรฐานเลขที่ มอก. ๓๔๘ - ๒๕๔๐ ในอัตราเท่ากับส่วนเหลื่อมการทุ่มตลาดขั้นต้นที่พบซึ่งเป็นไปตามมาตรา ๔๑ ดังนี้๑) ผู้ส่งออกสินค้าที่มีแหล่งกำเนิดจากประเทศยูเครนซึ่งผลิตจาก- บริษัท KRIVOIROG STATE OWNED INTEGRATED MINING &METALLURGICAL WORKS KRIVOROZHSTAL หรือ KRIVOY ROG IRON& STEEL WORKS ให้เรียกเก็บในอัตราร้อยละ ๑๙.๓๗ ของราคา ซี.ไอ.เอฟ.- รายอื่นให้เรียกเก็บในอัตราร้อยละ ๓๔.๐๐ ของราคา ซี.ไอ.เอฟ.๒) ผู้ส่งออกสินค้าที่มีแหล่งกำเนิดจากสาธารณรัฐอินโดนีเซียซึ่งผลิตจาก- บริษัท P.T. ISPATINDO ให้เรียกเก็บในอัตราร้อยละ ๒๗.๔๖ ของราคาซี.ไอ.เอฟ.- รายอื่นให้เรียกเก็บในอัตราร้อยละ ๒๗.๔๖ ของราคา ซี.ไอ.เอฟ. ทั้งนี้ให้ยกเว้นการใช้มาตรการตอบโต้การทุ่มตลาดสำหรับสินค้าเหล็กลวดคาร์บอนต่ำที่นำเข้าจาก ๒ ประเทศดังกล่าว เพื่อการส่งออกสำหรับกรณีดังต่อไปนี้(๑) ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒) ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออก ภายใต้กฎหมายว่าด้วยการส่งเสริมการลงทุน(๓) ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรหลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราว รวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๑๓ตุลาคม พ.ศ. ๒๕๔๖ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔มยุรี/พิมพ์๒๖ กุมภาพันธ์ ๒๕๔๗จีระ/พัชรินทร์/ตรวจ๑๒ เมษายน ๒๕๔๗A+B[๑] ราชกิจจานุเบกษา เล่ม๑๒๐/ตอนพิเศษ ๑๒๐ ง/หน้า ๒๔/๑๕ ตุลาคม ๒๕๔๖